ਨੂਰੀ ਬਿਲਗੇ ਜੇਲਾਨ

ਨੂਰੀ ਬਿਲਗੇ ਜੇਲਾਨ (, ਜਨਮ 26 ਜਨਵਰੀ 1959) ਤੁਰਕੀ ਦਾ ਇੱਕ ਫ਼ਿਲਮ ਨਿਰਦੇਸ਼ਕ, ਫ਼ੋਟੋਗਰਾਫਰ, ਸਕਰੀਨਲੇਖਕ ਅਤੇ ਅਦਾਕਾਰ ਹੈ। 
ਉਸਨੂੰ ਸਾਲ 2014 ਵਿੱਚ ਕਾਨਸ ਫ਼ਿਲਮ ਫ਼ੈਸਟੀਵਲ ਦਾ ਸਭ ਤੋਂ ਵਧੀਆ ਐਵਾਰਡ ਪਾਲਮੇ ਦਿਓਰ ਮਿਲਿਆ ਹੋਇਆ ਹੈ। ਉਸਦਾ ਵਿਆਹ ਫ਼ਿਲਮ-ਮੇਕਰ, ਫ਼ੋਟੋਗਰਾਫਰ ਅਤੇ ਅਭਿਨੇਤਰੀ ਏਬਰੂ ਜੇਲਾਨ ਨਾਲ ਹੋਇਆ ਹੈ, ਜਿਸ ਨਾਲ ਉਸਨੇ ਕਲਾਈਮੇਟਸ (2006) ਫ਼ਿਲਮ ਵਿੱਚ ਬਤੌਰ ਸਹਾਇਕ ਅਭਿਨੇਤਾ ਕੰਮ ਕੀਤਾ ਸੀ।

ਮੁੱੱਢਲਾ ਜੀਵਨ
ਜੇਲਾਨ ਨੇ ਫ਼ੋਟੋਗਰਾਫੀ 15 ਸਾਲ ਦੀ ਉਮਰ ਵਿੱਚ ਸ਼ੁਰੂ ਕੀਤੀ। ਜਦੋਂ ਉਹ ਬੋਗਾਜ਼ਿਚੀ ਯੂਨੀਵਰਸਿਟੀ, ਇੰਸਤਾਨਬੁਲ ਵਿੱਚ ਪੜ੍ਹਦਾ ਸੀ, ਉਸਨੇ ਸਿਨੇਮਾ ਅਤੇ ਫ਼ੋਟੋਗਰਾਫੀ ਕਲੱਬਾਂ ਵਿੱਚ ਹਿੱਸਾ ਲਿਆ ਅਤੇ ਜੇਬ ਖ਼ਰਚ ਲਈ ਪਾਸਪੋਰਟ ਸਾਈਜ਼ ਵਾਲੀਆਂ ਫੋਟੋਆਂ ਖਿੱਚਦਾ ਰਿਹਾ। ਯੂਨੀਵਰਸਿਟੀ ਵਿੱਚੋਂ ਇਲੈਕਟ੍ਰੀਕਲ ਇੰਜੀਨੀਅਰਿੰਗ ਦੀ ਡਿਗਰੀ ਕਰਨ ਪਿੱਛੋਂ ਉਹ ਲੰਡਨ ਅਤੇ ਕਠਮੰਡੂ, ਨੇਪਾਲ ਗਿਆ ਕਿ ਜ਼ਿੰਦਗੀ ਵਿੱਚ ਅੱਗੇ ਕੀ ਕਰਨਾ ਹੈ। ਉਸ ਤੋਂ ਬਾਅਦ ਉਹ ਅੰਕਾਰਾ, ਤੁਰਕੀ ਵਾਪਸ ਆ ਕੇ ਫ਼ੌਜ ਵਿੱਚ ਨੌਕਰੀ ਕਰਨ ਲੱਗਾ। ਜਦੋਂ ਉਹ ਫ਼ੌਜ ਵਿੱਚ ਸੀ ਤਾਂ ਉਸਨੂੰ ਮਹਿਸੂਸ ਹੋਇਆ ਕਿ ਸਿਨੇਮਾ ਹੀ ਉਸਦੀ ਜ਼ਿੰਦਗੀ ਨੂੰ ਕੋਈ ਸ਼ਕਲ ਦੇ ਸਕਦਾ ਹੈ।

ਸ਼ੈਲੀ ਅਤੇ ਵਿਸ਼ੇ
ਜੇਲਾਨ ਦੀਆਂ ਫ਼ਿਲਮਾਂ ਵਿਅਕਤੀ ਦੇ ਆਪਣੇ-ਆਪ ਨਾਲ ਜ਼ਬਤ, ਅਸਤਿਤਵਵਾਦ, ਮਨੁੱਖੀ ਜੀਵਨ ਦੀ ਨੀਰਸਤਾ, ਅਤੇ ਰੋਜ਼ਾਨਾ ਜ਼ਿੰਦਗੀ ਦੇ ਵੇਰਵੇ ਬਿਆਨ ਕਰਦੀਆਂ ਹਨ। ਉਹ ਲੰਮੇ ਸ਼ਾਟ ਅਤੇ ਡੱਚ ਐਂਗਲ ਦਾ ਪ੍ਰਯੋਗ ਕਰਦਾ ਹੈ, ਜਿਹੜੇ ਕਿ ਆਮਤੌਰ ਤੇ ਬਿਲਕੁਲ ਕੁਦਰਤੀ ਹਾਲਤਾਂ ਵਿੱਚ ਲਏ ਜਾਂਦੇ ਹਨ। ਇਸ ਵਿੱਚ ਉਹ ਕੁਦਰਤੀ ਆਵਾਜ਼ਾਂ ਨੂੰ ਵੀ ਬਹੁਤ ਕਲਾਤਮਕ ਅਤੇ ਅਸਾਨੀ ਨਾਲ ਪੇਸ਼ ਕਰ ਦਿੰਦਾ ਹੈ। ਉਹ ਆਪਣੇ ਮੁੱਖ ਪਾਤਰ ਨੂੰ ਪਿੱਛੋਂ ਫਿਲਮਾਉਣ ਲਈ ਵੀ ਜਾਣਿਆ ਜਾਂਦਾ ਹੈ, ਜਿਹੜੀ ਕਿ ਉਸਦੇ ਅਨੁਸਾਰ ਦਰਸ਼ਕਾਂ ਨੂੰ ਪਾਤਰਾਂ ਦੀਆਂ ਗਹਿਰੀਆਂ ਭਾਵਨਾਵਾਂ ਬਾਰੇ ਅੰਦਾਜ਼ਾ ਲਾਉਣ ਲਈ ਮਜਬੂਰ ਕਰਦੀ ਹੈ, ਜਿਹਨਾਂ ਦੇ ਚਿਹਰੇ ਛਿਪੇ ਹੋਏ ਹੁੰਦੇ ਹਨ। ਕਲਾਈਮੇਟਸ ਤੱਕ, ਜੇਲਾਨ ਦੀਆਂ ਫ਼ਿਲਮਾਂ ਬਹੁਤ ਘੱਟ ਖਰਚੇ ਉੱਤੇ ਬਣਾਈਆਂ ਜਾਂਦੀਆਂ ਸਨ, ਜਿਹਨਾਂ ਵਿੱਚ ਨਵੇਂ ਅਤੇ ਗੈਰ-ਤਜਰਬੇਕਾਰ ਅਦਾਕਾਰ ਹੀ ਹੁੰਦੇ ਸਨ, ਜਿਹਨਾਂ ਵਿੱਚੋਂ ਬਹੁਤੇ ਉਸਦੇ ਪਰਿਵਾਰ ਦੇ ਜੀਅ ਹੁੰਦੇ ਸਨ। (ਜਿਵੇਂ ਕਿ ਉਸਦੇ ਮਾਤਾ-ਪਿਤਾ)

ਜੇਲਾਨ ਦੀਆਂ 10 ਮਨਪਸੰਦ ਫ਼ਿਲਮਾਂ ਜਿਹੜੀਆਂ ਉਸਨੇ 2012 ਵਿੱਚ ਇੱਕ ਚੋਣ ਵਿੱਚ ਦੱਸੀਆਂ ਸਨ, ਇਸ ਪ੍ਰਕਾਰ ਹਨ,
ਆਂਦਰੇ ਰੁਬਲੇਵ (1966), ਅਓ ਹਸਰਦ ਬਲਥਾਜ਼ਰ (1966), ਲਾ ਇਵੈਨਚੁਰਾ (1960), ਲਾ ਇਕਲਿੱਸ (1962), ਲੇਟ ਸਪਰਿੰਗ (1949), ਏ ਮੈਨ ਅਸਕੇਪਡ (1956), ਦਿ ਮਿਰਰ (1975), ਸੀਨਜ਼ ਫ਼ਰਾਮ ਏ ਮੈਰਿਜ (1973), ਸ਼ੇਮ (1968), ਅਤੇ ਟੋਕੀਓ ਸਟੋਰੀ (1953).Nuri Bilge Ceylan | BFI | BFI. Explore.bfi.org.uk. Retrieved on 2014-05-22.

ਫ਼ਿਲਮਾਂ
 ਫ਼ਿਲਮਾਂ, ਟੈਲੀਵਿਜ਼ਨ ਅਤੇ ਵਿਡੀਓਸਾਲਅੰਗਰੇਜ਼ੀ ਨਾਂਤੁਰਕੀ ਵਿੱਚ ਨਾਂਕੰਮ ਕੀਤਾਟਿੱਪਣੀ ਨਿਰਦੇਸ਼ਕਨਿਰਮਾਤਾਲੇਖਕ 1995 ਕੁਕੂਨ Koza    ਲਘੂ ਫ਼ਿਲਮ 1998 ਸਮਾਲ ਟਾਊਨ Kasaba    ਪਹਿਲੀ ਫ਼ੀਚਰ ਫ਼ਿਲਮ 2000 ਕਲਾਊਡਸ ਆਫ਼ ਮਈ Mayıs Sıkıntısı    2002 ਡਿਸਟੈਂਟ Uzak    2006 ਕਲਾਈਮੇਟਸ İklimler    ਅਦਾਕਾਰੀ ਵੀ ਕੀਤੀ 2008 ਥ੍ਰੀ ਮੰਕੀਜ਼ Üç Maymun    2011 ਵੰਸ ਅਪਾਨ ਏ ਟਾਇਮ ਇਨ ਐਨਾਤੋਲੀਆ Bir Zamanlar Anadolu'da    2014 ਵਿੰਟਰ ਸਲੀਪ Kış Uykusu    2018 ਦਿ ਵਾਇਲਡ ਪੀਅਰ ਟ੍ਰੀ Ahlat Ağacı   

ਸਨਮਾਨ
ਕਾਨਸ ਫ਼ਿਲਮ ਫ਼ੈਸਟੀਵਲ 2014 ਵਿੱਚ ਪਾਲਮੇ ਦਿਓਰ ਅਵਾਰਡ – ਵਿੰਟਰ ਸਲੀਪ
ਕਾਨ ਫ਼ਿਲਮ ਫ਼ੈਸਟੀਵਲ ਬੈਸਟ ਡਾਇਰੈਕਟਰ ਅਵਾਰਡ (2008)
ਕਾਨ ਫ਼ਿਲਮ ਫੈਸਟੀਵਲ਼ ਵਿੱਚਗਰੈਂਡ ਪਰਿਕਸ (ਕਾਨ ਫ਼ਿਲਮ ਫੈਸਟੀਵਲ) ਕਾਨ ਫ਼ਿਲਮ ਫੈਸਟੀਵਲ (2002 – ਊਜ਼ਾਕ ("ਡਿਸਟੈਂਟ"), 2011 – ਵੰਸ ਅਪਾਨ ਏ ਟਾਇਮ ਇਨ ਐਨਾਤੋਲੀਆ)
ਇੰਟਰਨੈਸ਼ਨਲ ਫੈਡਰੇਸ਼ਨ ਆਫ ਫਿਲਮ ਕ੍ਰਿਟੀਕਸ ਅਵਾਰਡ (1997 – ਕਸਬਾ, 2000 – ਕਲਾਊਡਸ ਆਫ਼ ਮਈ, 2006 – ਇਕਲਿਮਲਰ ("ਕਲਾਈਮੇਟਸ")), 2014 – ਵਿੰਟਰ ਸਲੀਪ
ਸਭ ਤੋਂ ਵਧੀਆ ਨਿਰਦੇਸ਼ਕ ਲਈ ਗੋਲਡਨ ਆਰੇਂਜ ਐਵਾਰਡ (1999 – ਕਲਾਊਡਸ ਆਫ਼ ਮਈ, 2002 – ਊਜ਼ਾਕ (ਡਿਸਟੈਂਟ), 2006 – ਇਕਲਿਮਲਰ ("ਕਲਾਈਮੇਟਸ"))
ਸਭ ਤੋਂ ਵਧੀਆ ਸਕਰੀਨਪਲੇ ਲਈ ਗੋਲਡਨ ਆਰੇਂਜ ਐਵਾਰਡ (2002 – ਊਜ਼ਾਕ ("ਡਿਸਟੈਂਟ"))
ਸਭ ਤੋਂ ਵਧੀਆ ਸਕਰੀਨਪਲੇ ਲਈ ਏਸ਼ੀਆ ਪਸੇਫਿਕ ਸਕਰੀਨ ਅਵਾਰਡ (2008 – ਉਸ ਮੇਮੂਨ ("ਥ੍ਰੀ ਮੰਕੀਜ਼"), 2011 – ਵੰਸ ਅਪਾਨ ਏ ਟਾਇਮ ਇਨ ਐਨਾਤੋਲੀਆ, 2014 – ਵਿੰਟਰ ਸਲੀਪ

ਹਵਾਲੇ

ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਇਸਤਾਨਬੁਲ ਦੇ ਲੋਕ
ਸ਼੍ਰੇਣੀ:ਤੁਰਕ ਫਿਲਮ ਨਿਰਦੇਸ਼ਕ
ਸ਼੍ਰੇਣੀ:ਤੁਰਕ ਫ਼ੋਟੋਗਰਾਫ਼ਰ
ਸ਼੍ਰੇਣੀ:ਜਨਮ 1959
ਸ਼੍ਰੇਣੀ:ਤੁਰਕ ਕਲਾਕਾਰ